**Vides konsultatīvās padomes**

**(VKP) sēdes**

PROTOKOLS

**plkst. 15:00**

|  |
| --- |
| 1. **Par atkrastes vēja parku valsts attīstību Baltijas jūras Latvijas teritoriālajos ūdeņos, turpmākiem soļiem tuvākajos gados un valsts līdzdalību parku attīstībā un funkcionalitātes nodrošinājumā.** *Klimata un enerģētikas ministrija?*
* **Baltijas jūras telpiskais plānojums un atkrastes vēja parku attīstība,** *VARAM Telpiskās plānošanas un zemes pārvaldības departamenta Telpiskās plānošanas politikas nodaļas vadītāja Kristīne Kedo*
* **ELWIND projekta prioritātes, uzdevumi un virzība,** LIAA*Jānis Ločmelis, ELWIND projekta nodaļas vadītājs un Einārs Cilinskis, Ekonomikas ministrijas vecākais eksperts.*
* **Jaunās inženiertehniskās iespējas vides aizsardzībai atkrastes vēja parku attīstībā.** *(Vēja enerģijas asociācijas prezentācija 10 – 15 min.)*
* **AS “Augtsprieguma tīkls” infrastruktūras attīstības izaicinājumi un iespējas atkrastes vēja parku attīstības kontekstā.**
* Jautājumi un atbildes par vēja parkiem,

**16:30-17:10** 1. **Priekšlikumi Ietekmes uz vidi novērtējuma procedūras pilnveidošanai Latvijā.** *Vides pārraudzības valsts biroja direktore Daiga Avdejanova. Aiga Kāla un Olga Trasuna, Latvijas vides pārvaldības asociācijas prezentācija 20 min.*
 |

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Jānis Rozītis** nodibinājums „Pasaules Dabas fonds”;
3. **Juris Jātnieks,** nodibinājums “Teiču dabas fonds”;
4. **Līga Brūniņa,** biedrība **“**Baltijas krasti”;
5. **Lelde Eņģele,** nodibinājums „Latvijas Dabas fonds”;
6. **Eduards Šmits**, Saldus rajona attīstības biedrība;
7. **Dace Āriņa**, biedrība “Latvijas Atkritumu saimniecības asociācija”;
8. **Kristīna Veidemane,** biedrība “Baltijas vides forums”
9. **Dace Āriņa,** biedrība “Latvijas Atkritumu saimniecības asociācija”,
10. **Elita Kalniņa,** biedrība “Vides aizsardzības klubs”;
11. **Viesturs Ķerus**, Latvijas Ornitoloģijas biedrība;
12. **Olga Trasuna,** biedrība „Latvijas Vides pārvaldības asociācija”;

**Nepiedalās:**

Andis Mizišs, biedrība „Vides fakti”;

Krista Pētersone, biedrība “Zaļā brīvība”;

Dace Helmane, Korporatīvās ilgtspējas un atbildības institūts;

Nameda Belmane, biedrība “Ekodizaina kompetences centrs”;

Normunds Teteris, Biķernieku meža aizsardzības biedrība;

Ilze Ozola, Dabas resursu uzraudzības grupa;

Andis Liepa, nodibinājums “Ķemeru Nacionālā parka fonds”;

Anete Pošiva Bunkovska, nodibinājums “Latvijas Botāniķu biedrība”

**Uzaicinātie pārstāvji**

Helēna Ķekure, KEM

Mārtiņš Grels, VARAM

Vēja enerģijas asociācijas pārstāvji.

AS “Augstsprieguma tīkli” pārstāvji

Einārs Cilinskis, EM

Jānis Ločmelis, ELWIND

**VARAM pārstāvji:**

Diāna Saulīte,

Rudīte Vesere,

Dace Briška,

Laura Seile,

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Par atkrastes vēja parku valsts attīstību Baltijas jūras Latvijas teritoriālajos ūdeņos, turpmākiem soļiem tuvākajos gados un valsts līdzdalību parku attīstībā un funkcionalitātes nodrošinājumā.**

Helēna Ķekure informēja, ka tiks veikti grozījumi Jūrs vides aizsardzības un pārvaldības likumā un arī MK noteikumos Nr. 631."Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi", kas pašreiz regulē iesniegšanas procesu, licencēšanu, būvniecību. Tas, ka šobrīd ir izdarīts ir sagatavoti grozījumi iepriekš minētajā likumā un tiks nodoti sabiedriskajai apspriešanai. Kad šis būs paveikts notiks darbs pie jauniem MK noteikumiem šī regulējuma sakarā. Attiecībā uz pārējo, tad komersants, kurš uzvarēs izsolē veiks savu izpēti un tālākos darbus. Regulējama izmaiņas varētu ātrāk virzīties uz priekšu, bet tā kā nav liela pieredze ar atkrastes vēja enerģiju, regulējums būs pavisam jauns Latvijai, procesi virzīsies nedaudz lēnāk. Tiklīdz kā būs gatavība izsolīt kādu no zemes teritorijām, tad procesiem vajadzētu virzīties samērā raiti.

Jānis Rozītis jautāja, vai laika gaitā Jūs varētu arī no kāda zemes laukuma atteikties? Jānis Rozītis jautāja par laika grafiku, vai tiek plānota politikas dokumentos aktualizēt un nostiprināt atkrastes vēja attīstību?

Helēna Ķekure atbildēja, ka par šo tiks iestrādāts un atrunāts Nacionālajā Klimata un enerģētikas plānā, bija paredzēts, ka virzība varētu būt ātrāka, viss nedaudz iekavējies, regulējums pavisam jauns, procesi varētu virzīties ilgāk.

Einārs Cilinskis piebilda, jūras teritorijas plānojums ir pārskatīšanas stadijā, ja pārskata tad varētu tik iezīmēti arī jauni laukumi un būt arī kādas izmaiņas.

Juris Jātnieks norādīja, ka par šo tēmu Saeimā notika konference, kurā tika paustas daudz dažādas pretrunas, bija daudz diskusiju, vai kopš pavasara ir daudz kas mainījies? Kādu stratēģisko virzienu izvēlas KEM kāds ir redzējums šajā jautājumā, cik daudz šos vēja parkus attīstīs?

Helēna Ķekure atbildēja, ka attiecībā uz konkrētajām vietām un jūras Telpisko plānojumu ir atbildīga VARAM un tās zonas, kas noteiktas plānojumā tās var arī tikt izsolītas. Kas ir redzams sauszemes saules un vēja parkiem, mums ir brīvais tirgus un kāda būs komersantu interese atbilstoši regulējumam tas tiek atļauts darīt.

Kristīna Veidemane jautāja, vai pareizi saprot, ka ir paredzētās licences uz teritorijām tiks izsolītas uz 70 gadiem?

Helēna Ķekure atbildēja, ka šis vēl nav pieņemts, bet nozare saka, ka būtu nepieciešams pagarināt termiņu, kas ir Jūras aizsardzības un pārvaldības likumā, kur tiek minēti 30 gadi. Tehnoloģijas attīstās.

Kristīna Veidemane norādīja, ka jūras teritorijas plānojumā ir noteiktas 5 izpētes zonas, nevis būvniecības zonas, kas noteiktas līdz 2023. gadam, un tādēļ vēlējās precizēt ar kādu lēmumu pieņemts, ka jūras plānojums tiek aktualizēts?

Mārtiņš Grels atbildēja, ka nav vēl pieņemts lēmums par aktualizēšanu.

Elita Kalniņa jautāja par IVN, ko gatavos Latvijas valsts, vai izpētīs visu teritoriju, vai tomēr atstās lielākā mērā komersantam IVN procesu?

Einārs Cilinskis atbildēja, ka tā būtība ir ELWIND Latvijas un Igaunijas kopprojekts, kur finansējums ir daļēji no Eiropas, IVN un arī citu pētījumu veikšanai. Jebkurš IVN var arī noslēgties nesekmīgi un ja tiek konstatēts, ka šie ierobežojumi ir tik lieli, ka tiek uzlikts pārāk liels slogs. Attiecībā par citām teritorijām tas būs komersanta risks un pienākums.

1. **Baltijas jūras telpiskais plānojums un atkrastes vēja parku attīstība.**

Mārtiņš Grels informēja, ka ir vairākas lielās jomas uz kurām skatāmies, lai panāktu līdzsvarotu un integrētu jūras telpas izmantošanu un viena no jomām ir AER resursu ieguve jūrā, bet tikpat būtiska lieta ir veselīga jūras vide un stabila ekosistēma. Lielās lietas, kuras nepieciešams sabalansēt. Ir izdalītas vairākas zonas – izpētes izmantošanai un arī bioloģiskajai daudzveidībai. Tas nenozīmē obligāti ĪADT, bet iespējamība diezgan liela. Līdz zonu izpētei nav pieļaujama licenču izsniegšana jaunu jūras izmantošanas veidu uzsākšanai, kas potenciāli varētu apdraudēt aizsargājamos zemūdens biotopus un sugas (t.sk. VES, viļņu enerģijas elektrostacijas, ogļūdeņražu izpēte un eksperimentāla ieguve, ogļūdeņražu ieguves platformas, akvakultūras laukumi). Ja izpētē netiek konstatētas aizsargājamas dabas vērtības, izpētītās zonas vai to daļas var tikt paredzētas jaunu jūras izmantošanas veidu licenču izsniegšanai. Ir izstrādātas rekomendējošās vadlīnijas vējparku attīstībai.

JTP īstenošanas starpposma novērtējums:

* Tiek gatavots ziņojums par JTP īstenošanu ar priekšlikumiem JTP aktualizēšanai;
* Notikušas 5 tematiskās diskusijas Jūras un piekrastes plānošanas koordinācijas grupas ietvaros, kas sniedza atbalstu ziņojuma gatavošanā un nozaru interešu apspriešanai;
* 2023. gada nogalē plānots iesniegt MK JTP starpposma novērtējumu par plānojuma īstenošanu un priekšlikumiem plānojuma aktualizēšanai.

Juris Jātnieks jautāja, kādi pārstāvji ir iesaistīti tematiskajās diskusijās?

Mārtiņš Grels atbildēja, ka no VKP ir bijusi iesaistījusies Kristīna Veidemane. Ir iesaistīti arī vairāku valsts pārvaldes iestādes pārstāvji (DAP, enerģētikas jomas pārstāvji, Vēja enerģijas asociācija, plānošanas reģioni, pašvaldības, ornitologi utt.)

Jānis Rozītis jautāja, kāda iespēja teritoriju virzīt jūrā vairāk?

Mārtiņš Grels atbildēja, ka tas ir vairāk dziļuma jautājums.

Kristīna Veidemane informēja, ka patiešām no VKP piedalījās tematiskajās darba grupās, nozīmīgākais šķiet ir BIOR veikto zivju resursu pētījums gan nozvejai, gan arī nārsta vietām. Diskusijā par kuģošanas ceļiem īsti neatceras, vai tika runāts par aktualizāciju.

Mārtiņš Grels atbildēja, ka šie kuģošanas ceļi, vismaz to platums varētu būt diskusiju objekts, par virzieniem gan nav zināms, vai tie tik ļoti mainījušies. Piekļuve ostai būs noteikti nepieciešama, ko un kā pārskatīt, tas jau būtu cits jautājums.

Kristīna Veidemane norādīja, ka bijuši citi starptautiski projekti, kur VARAM bija partnerībā, un kuru ietvaros tika vērtētas teritorijas no Pāvilostas novada līdz Lietuvas robežai caur dažādiem kritērijiem. Piemērotākā vieta izvērtējot ir tieši tā, kas tuvāk Lietuvai un vismazāk optimālā teritorija bija tieši Jūrkalnes teritorija.

Svarīgi vai ELWIND projekts skatīja visu E4 zonu.

Eduards Šmits jautāja, vai pētot šīs teritorijas ir skatīta vēja parku mijiedarbība ar krastu eroziju?

Einārs Cilinskis atbildēja, ka nupat ir ienācies IVN ziņojums no Igaunijas un tajā ziņojumā parādās, ka par 2 procentiem mazina krasta eroziju, bet tas noteikti ir katrā gadījumā atsevišķi jāskatās.

Mārtiņš Grels norādīja, ka jāskatās, kā tas ietekmē viļņošanos, būtiskākais ir sanešu plūsmas gar krastiem.

**ELWIND projekta prioritātes, uzdevumi un virzība.**

Jānis Ločmelis informēja, ka mūsu Latvijas atkrastes potenciāls ir noteikti jāizmanto, jo šī piekrastes līnija ir patiešām liela. Ja skatāmies uz lokāciju vispār tad Latvija atrodas pa vidu Baltijas jūrā, jo visi vēji, kas pūš no rietumiem virzās gar piekrasti. Plāns izbūvēt 20 Gwatus, tieši Latvijai un vairāk ostām ir iespēja piedalīties šo vēja parku būvniecībā un vēlāk arī apkalpošanā, kas ir papildus investīcijas gan ostām gan saistītajiem uzņēmumiem. 200 km rādiuss, kas skaitās ekonomiski pamatots, Ventspils, Rīga, Liepāja ietilpst šajā teritorijā. Ir apstiprināti 5 pētniecības apgabali jūras vēja parku attīstībai. ELWIND laukums ir Kurzemes rietuma piekrastē – E4 teritorija. ELWIND kopīgs Latvijas un Igaunijas pārrobežas atkrastes vēja enerģijas projekts.

2020. gadā Latvijas Ekonomikas ministrija un Igaunijas Ekonomikas un komunikāciju ministrija ir parakstījušas saprašanās memorandu par kopīga atkrastes vēja projekta attīstīšanu līdz 2030.gadam. Projekts plānots kā hibrīdsavienojums ar pārrobežu jaudas palielināšanu starp Igauniju un Latviju 2022. gada 13. septembrī Ministru kabinets apstiprināja ELWIND projekta turpmāku virzību un nominēja LIAA kā ELWIND projekta attīstītāju.

ELWIND modelis:

* Tiks nodrošināti pētījumi un atļaujas, kas attīstītājiem sniegs nepieciešamo informāciju un mazinās riskus;
* Tiks piesaistīts ES līdzfinansējums ConnectingEuropeFacility;
* Tiks nodrošināta jaudas rezervācija un pieslēguma iespējas tīklam;
* Projektam plānots noteikt nacionālo interešu objekta statusu

Laika periodā no 2022. gada – 2025. gadam sagatavošanās, Izsole, Būvniecība

Uzsāk darbu, CEF/CB RES finansējums, IVN pētījumi, NIO statuss, Tehniskie un sociālekonomiskie pētījumi, Izsoļu principi un dokumentācija. 2026. gads – izsole - pieslēgumatehniskās prasības, tehniskais projekts, piedāvājums. 2028. gads vēja parka būvniecība un tīklu izbūve. 2030. gads uzsāk darbu – nodošana ekspluatācijā.

Vides pētījumi, kas būs vairāk tehniskie pētījumi.

* Bentosa kopiena
* Zivju un citu pelaģiskosugu audzētavas un biotopi
* Sikspārņu barošanās un migrācijas koridori
* Putnu migrācijas un barošanās teritorijas.
* Roņu un citu jūras zīdītāju populācija un dzīvotnes
* Suspendēto cieto daļiņu veidošanās un izplatības izpēte
* Vizuālās ietekmes pētījums
* Ietekmes uz Natura2000 novērtējums
* Kuģošanas un jūras navigācijas riski
* Sociālās un kultūras ietekmes novērtējums

Vēja enerģijas asociācijas pārstāvji piebilda, ka pašreiz šī izvēlētā teritorija, ko varam izpētīt ar piešķirto līdzfinansējumu ir 200 kvadrātkilometrus, pašlaik šī teritorija, kur iespējams uzstādīt 1 megavatu jaudas Latvijas teritorijā, un kura teritorija būs pieejama tā tiks arī izsolīta.

**Jaunās inženiertehniskās iespējas vides aizsardzībai atkrastes vēja parku būvniecībā.**

Lāsma Līvzemniece informēja, ka uz doto brīdi mums valstī ir enerģētiskais deficīts, jaudas nav pietiekamā daudzumā, tādējādi tiek plānots un domāts par vēja enerģiju gan sauszemē, gan atkrastē, bet nav garantija, ka vēja parki realizēsies vienā vai otrā vietā.

No tautsaimniecības un no ekonomikas pieejas ir tikai loģiski, ka ir sākti darbi pie šī. ELWIND kontekstā runājam tikai par izpētēm, nozarei un pārējiem attīstītājiem nav iespējas attīstīt uz savu risku. Tādējādi ir nepieciešama izpēte. Pats uzstādīšanas turbīnu un urbšanas process rada patiešām skaņas un vibrācijas. Ir daudz dažādu pamatu veidu kā turbīnas tiek novietotas. Ir nofiksētās pamatnes tās, kuras tiek montētas pie jūras gultnes. Un ir arī tādas, ka peld. 81% no visā Eiropā uzstādītajām VES izmanto monopāļu pamatus. Tās tiek ieurbtas jūras gultnē un var izraisīt traucējumu dzīvojošām zivīm un visām ekosistēmām. Pāļus izmanto tieši no tāda stabilitātes viedokļa un dažādiem aspektiem. Jāņem vērā grunts, kas tajā apakšā, un tas nosaka, arī kādas tehnoloģijas tālāk tiek izmantotas. Visu laiku notiek izpētes un mēģinājumi šo procesu padarīt mazāk invazīvu, tiek domāts par to, lai atstātu mazāku ietekmi uz vidi.

Jānis Rozītis norādīja, ka izskan informācija, ka dažas valstis sāk atteikties no vēja parka izveides un šajā sakarā jautāja, vai tā var būt? Kāda perspektīva ir atkrastes vēja parkiem? Kā arī kāda varbūtība, ka šajos izsoļu noteikumos tiek likts iekšā solot šo publisko teritoriju un vai var cerēt, ka šīs jaunākās tehnoloģijas tiks ievietotas izsoļu nosacījumos?

Einārs Cilinskis atbildēja, ka izsoļu nosacījumi būs pieejami sabiedriskajā apspriešanā, gan arī apstiprināti MK, un tā kā varam diskutēt par šiem jautājumiem jau šajā līmenī.

Lāsma Līvzemniece informēja, ka attīstītāji ir ieinteresēti sadarboties ar vietējām sabiedrībām un vides organizācijām un tieši tā ir vides organizāciju loma. Ir trīs lieli pasaules mēroga attīstītāji, kas ir aizdevušies prom globālās situācijas dēļ.

**AS “Augtsprieguma tīkls” infrastruktūras attīstības izaicinājumi un iespējas atkrastes vēja parku attīstības kontekstā.**

AS “Augtsprieguma tīkls” pārstāvis informēja, ka infrastruktūras attīstībā šobrīd ir top 3 prioritātes. Sinhronizācija pirmā lieta, sistēmas drošums Baltijas valstīm un ES. Jārealizē līdz 2025. gada februārim. Plānots sinhronizēties ar kontinentālo Eiropu no esošās sistēmas. Otrā prioritāte – AER sauszemē – saule, vējš. Un trešā prioritāte ilgtermiņā – skatāmies līdz 2050. gadam – atkrastes vēja parku attīstība.

1. **Priekšlikumi Ietekmes uz vidi novērtējuma procedūras pilnveidošanai Latvijā.**

Daiga Avdejanova informēja, ka pagājušajā gadā VKP ietvaros tika saklausīta nepieciešamība, kuru noteikti saredzēja arī pati iestāde, ka ir nepieciešams pārskatīt IVN procedūru un iespējas, kā šo procedūru pilnveidot. Pateicās Vides pārvaldības asociācijai un Teiču dabas fondam ar iesaisti un atbalstu ir realizēts projekts no pagājušā gada oktobra līdz septembrim. Projekta ietvaros tika skatīts un vērtēts kāda ir citu valstu prakse, arī Latvijas tiesu prakse IVN jomā.

Tika intervētas iesaistītās personas un tika izvērtētas arī saistošo INV prasības attiecībā uz direktīvu, kādas ir šīs obligātās prasības, un kas atšķirīgas Latvijā Nacionālā līmenī.

Aiga Kāla informēja, ka rekomendācijas tika apskatītas likuma darbības jomas precizēšana, novērtējuma tvēruma noteikšana, sabiedrības līdzdalība, attīstības piekrišanas lēmums, SIVN procedūras koordinēšana, vispārīgi ieteikumi.

Rekomendācijas:

* Indikatīvā ieviešanas gatavība; I līmeņa rekomendācijas( neprasa lielus resursus), II līmeņa rekomendācijas (var būt resursietilpīgāk).

Tvēruma noteikšana:

* Prioritāri rekomendētais risinājuma variants(izstrādātājs veic tvēruma noteikšanu);
* Alternatīvais risinājuma variants( IVN programmu izstrādā kompetentā iestāde);

Sabiedrības līdzdalība:

* Manīt individuālo paziņojumu ziņošanas kārtību;
* Sabiedriskās apspriešanas, klātienē, nodrošināt pieslēgšanos attālināti

Pašlaik normatīvie akti pieļauj situāciju, ka IVN tiek veikts darbībai, kur neatbilst vietējās pašvaldības teritorijas plānojumam un grozījumus teritorijas plānojumā var veikt pēc IVN procedūras veikšanas.

IVN procedūras noslēgums; prioritāri rekomendētais risinājuma variants:

Paredzēt, ka IVN speciālā procedūra noslēdzas ar kompetentās iestādes pamatoto secinājumu ( VPVB) atzinuma izdošanu. Izdotais kļūst par gala lēmumu, kas ir atsevišķi pārsūdzams.

Reinis Āboltiņš informēja, ka ikdienā nodarbojas ar enerģijas vairumtirdzniecības uzraudzību. Ņemot vērā šodienas sēdē pārrunāto un dzirdēto, mēģinās maksimāli kompakti formulēt dažas pārdomas. Strādāja Jūras telpiskās plānošanas projektā tieši no enerģijas sektora interešu pārstāvības.

Attiecībā par atkrastes vēja parkiem jūrā kopējais viens vērojums, ka nevar viens būt risinājums pilnīgi visās situācijās, ģeogrāfiski visas šīs lietas katrā gadījumā atšķiras.

**Nākamā VKP sēde – 18.oktobris**

VKP sēdes protokoliste /Ilze Trušinska/

VKP sēdes vadītājs /Juris Jātnieks/